Informácia o zmene č. 4 vyzvania na projekty technickej pomoci  
č.(kód)OPTP-P01-SC3-2016-3

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-P01-SC3-2016-3 s názvom „Implementovať správny a transparentný systém riadenia, kontroly a auditu EŠIF 1“, vyhláseného dňa 21.3.2016 na webovom sídle OP TP, v nasledovnom rozsahu:

* *v časti* ***2.1 Oprávnenosť žiadateľa***

v rámci aktivít:

**Aktivita 301010031A012 - E. Hodnotenia, analýzy, štúdie a expertízne posúdenia**

* Úrad vlády Slovenskej republiky:
  + ako centrálny koordinačný orgán (do 31.5.2016)
  + ako riadiaci orgán pre operačný program Technická pomoc
  + ako platobná jednotka pre OP TP
  + ako ostatné útvary zabezpečujúce oprávnené činnosti pre potreby subjektov zapojených do EŠIF
  + ako gestor HP UR (do 31.5.2016)
  + ako útvar zabezpečujúci stratégiu riadenia a vzdelávania AK EŠIF (od 15.5.2016)
  + ako útvar zabezpečujúci informovanie a komunikáciu na úrovni PD a OP TP (od 1.6.2016)
  + ako Inštitút pre stratégie a analýzy (od 15.5.2016)
  + ako Národný orgán, národný kontaktný bod pre programy nadnárodnej spolupráce pre cieľ Európskej územnej spolupráce (NO a NKB pre PNS a EÚS - od 2.11.2017)
* Úrad podpredsedu vlády SR pre investície a informatizáciu
  + ako centrálny koordinačný orgán (od 1.6.2016)
  + ako gestor HP UR (od 1.6.2016)
  + ako útvar zabezpečujúci strategické plánovanie a strategické riadenie investícií projektov financovaných z EŠIF (od 21.12.2016)
* Ministerstvo financií Slovenskej republiky:
  + ako certifikačný orgán
  + ako orgán auditu
  + ako organizačné útvary podieľajúce sa na implementácii FN
  + ako organizačné útvary zaoberajúce sa analytickou činnosťou
* Ministerstvo práce, sociálnych vecí a rodiny SR ako gestor HP RMŽaND
* Úrad pre verejné obstarávanie
* Úrad vládneho auditu[[1]](#footnote-1)

Zdôvodnenie zmeny:

*Významnou súčasťou politiky súdržnosti EÚ je Európska územná spolupráca, t.j. programy Interreg a oblasť makroregionálnych stratégií, ktoré budú, v zmysle aktuálnych tendencií a záujmu predstaviteľov Európskej komisie, zohrávať v budúcom programovom období dôležitejšiu úlohu ako je tomu v súčasnosti. Je preto mimoriadne dôležité, aby SR mala už v súčasnom období pripravené analýzy a návrhy modelu posilneného riadenia programov Interreg a súvisiacich makroregionálnych stratégií.*

*Odbor programov nadnárodnej spolupráce (OPNS) vo funkcii Národného orgánu a Národného kontaktného bodu pre programy nadnárodnej spolupráce pre cieľ Európskej územnej spolupráce (NO a NKB pre PNS a EÚS) pripravuje v spolupráci s expertmi štúdiu využitia Stratégie EÚ pre dunajský región v programovom období po roku 2020 v Slovenskej republike. V rámci štúdie bude vyhodnotený príspevok EŠIF programov k cieľom dunajskej stratégie a analyzovaný strategický význam programov INTERREG v súčasnosti a po roku 2020, ako aj posilnenie konceptu strategických nadnárodných projektov.*

*Nakoľko je štúdia realizovaná na základe zmluvy o dielo a nie je možné financovať ju z OP TP v rámci aktivít, pri ktorých je ÚV SR ako NO a NKB pre PNS a EÚS oprávneným prijímateľom, požiadal OPNS o zaradenie ÚV SR ako NO a NKB pre PNS a EÚS do prioritnej osi 1, špecifického cieľa 3, aktivity E. Hodnotenia, analýzy, štúdie a expertízne posúdenia. MV pre OP TP schválil zaradenie koordinátora HP MRK do uvedenej aktivity Uznesením MV pre OP TP č. 8/2017 zo dňa 2.11.2017.*

*-----------------------------------------------------------------------------------------------------------------------*

**Uvedená zmena nadobúda platnosť dňa: 1. 12. 2017**

Informácia o zmene je zverejnená na webovom sídle RO OP TP <http://optp.vlada.gov.sk>.

1. v zmysle § 30 ods. 11 zák. 357/2015 prešli práva a povinnosti zo zaniknutých Správ finančnej kontroly na Úrad vládneho auditu [↑](#footnote-ref-1)